Source: https://stavri.ro/jaf-pe-bani-publici-la-csm-ploiesti-v-coordonatorul-echipei-de-handbal-pus-la-zid-de-luminita-albu-si-doctorul-baican/
Timestamp: 2019-01-18 19:40:34+00:00

Document:
Jaf pe bani publici la CSM Ploiești (V)/Coordonatorul echipei de handbal , pus la zid de Luminița Albu și doctorul Băican - Stavri.ro
Home Articole Jaf pe bani publici la CSM Ploiești (V)/Coordonatorul echipei de handbal , pus la zid de Luminița Albu și doctorul Băican
Jaf pe bani publici la CSM Ploiești (V)/Coordonatorul echipei de handbal , pus la zid de Luminița Albu și doctorul Băican
written by Catalin Stavri octombrie 28, 2015
Ziarul Incomod continuă ancheta despre Clubul Sportiv Municipal Ploiești cu o nouă mărturiei a unui angajat al clubului.
În primul episod al serialului ați putut citi despre suspiciunile legate de negocierea salariilor sportivilor.
În al doilea și al treilea episod, ziarul nostru a publicat declarațiile mai multor sportivi care au jucat pentru CSM, declarații care confirmă faptul că clubul este condus din umbră de medicul Mihai Băican.
Episodul IV l-a avut ca personaj principal pe doctorul Mihai Băican, ziarul nostru aducând în atenția cititorilor contractele pe care acesta le are cu CSM Ploiești.
Reamintim că doctorul Mihai Băican a fost angajat în mod misterios de directorul Luminița Albu în postul de coordonator sportiv, în ciuda faptului că CSM are un singur post de acest gen la echipa de handbal, fiind ocupat de Emilian Teodorescu.
CITEȘTE și Jaf pe bani publici la CSM Ploiești (IV)/Ce contracte are doctorul Mihai Băican la CSM
În episodul de astăzi, reporterii ziarului nostru au stat de vorbă cu Emilian Teodorescu, coordonator al echipelor de handbal feminin senioare și junioare.
Singurul antrenor grad I din CSM
Emilian Teodorescu ocupă în prezent funcția de profesor-antrenor-coordonator al secției de handbal feminin al clubului, secția senioare și junioare. Ca atribuții, acesta se ocupă de tot ce înseamnă metodică, participare la jocuri cu îndrumarea antrenorilor care sunt la club. Teodorescu este singurul antrenor categoria I din club. Restul sunt a II-a, a III-a, a IV-a și mai mici. De asemena este profesor gradul I. Are mai multe diplome de excelență din partea Federației Române de Handbal, Inspectoratului Școlar, Asociația Județeană de Handbal, pentru întreaga activitate. Emilian Teodorescu a venit la CSM în iulie 2015, înlocuindu-l pe cel care ocupase postul înainte și care ieșise la pensie.
Coordonatorul echipei își plătea singur deplasările
Deși era coordonatorul echipei de handbal și ar fi trebuit să participe la negocierile dintre club și jucătoare, Emilian Teodorescu nu a participat la niciuna dintre aceste negocieri. Conducerea clubului de atunci nu i-a dat nicio explicație pentru faptul că ”a fost sărit din schemă”.
” Eu i-am rugat așa, în momentul când aduceți jucătoare, să le văd și eu că sunt de specialitate. Trebuiau să mă cheme la negocieri, dar nu m-au chemat. Nu mi-au motivat în niciun fel acest lucru. Trebuia să existe o comisie de negociere, dar nu a fost făcută niciodată. În august a început campionatul. Eu am venit în iulie și treburile erau deja aranjate. Ce a venit în perioada următoare, nu m-a întrebat nimeni. Ce s-a întâmplat? Acum un an, acum doi ani au fost aduse jucătoare fără niciun pic de valoare. I-am rugat să mă întrebe și pe mine, merge, nu merge, face banii ăștia? Nu am fost întrebat.”, ne-a declarat Emilian Teodorescu.
Modul cum Luminița Albu și doctorul Mihai Băican se ocupau de echipa de handbal ducea uneori la aspecte incredibile. La meciurile din deplasare, cel care era oficial coordonatorul echipei, se ducea cu mașina și pe cheltuiala proprie la competiții. Iată ce spune Emilian Teodorescu despre acest aspect: ”Am plecat la deplasări cu mașina mea. Am plecat și m-am întors în aceeași zi. N-am fost în niciun cantonament. Am cerut să mi se deconteze măcar benzina, mi s-a spus că sunt încă probleme cu banii și nu se poate. Am acceptat această situație. Din fericire, anul acesta echipa este deja pe locul trei, este o echipă de cupe europene, se face o treabă foarte bună. Este un colectiv de fete excepțional. Problema ar fi să ajungem la zi cu salariile deoarece este o întârziere de aproape două luni. Am primit de la domnul director o vorbă bună și ni s-a promis că în maxim două, trei săptămâni se rezolvă și această problemă.”.
Doctorul Băican joacă cartea revoltei
Noua conducere a CSM l-a pus înapoi pe post pe Emilian Teodorescu. Cu alte cuvinte, acesta se va ocupa de ceea ce scria în fișa postului, aceea de a coordona și echipa de handbal feminin senioare, lucru de care se ocupa doctorul Băican. Teodorescu era trimis de fosta conducere să se ocupe numai de echipa de junioare. Ceea ce este mai grav este că, în urma dezvăluirilor apărute în ziarul Incomod, doctorul Băican încearcă să învrăjbească echipa de handbal venind cu tot felul de zvonuri ca să destabilizeze echipa.
”Când veneam la club mă trimiteau să mă ocup de echipa de junioare. Chiar dacă eram și coordonatorul echipei de senioare nu m-au lăsat să-mi fac treaba (doctorul Băiacan și Luminița Albu, fostul director-nr). Am fost repus pe post, ca să zic așa, de noua conducere. Oricum se pare că doctorul Mihai Băican încearcă să pornească o revoltă în rândul jucătoarelor, tot merge la echipă și le îndeamnă să dea clubul în judecată. A lansat zvonuri cum că noua conducere vrea să le taie salariile. Le-am spus fetelor care au venit să mă întrebe dacă e adevărat că nici n-am auzit de așa ceva, cum să le taie salariile când sunt pe locul 3 în campionat? Nici vorbă de așa ceva.”, ne-a declarat coordonatorul echipei de handbal feminin, Emilian Teodorescu.
Jaf pe bani publici la CSM Ploiești (V)/Coordonatorul echipei de handbal , pus la zid de Luminița Albu și doctorul Băican was last modified: mai 19th, 2016 by Catalin Stavri

References: CSM 
 CSM 
 CSM 
 CSM 
 CSM 
 CSM 
 CSM

 CSM

 CSM 
 CSM 
 CSM